hu en hu hu hbs_lat hu en hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu
Szászi Zoltán az Irodalmi Szemle táboráról a Vasárnapban | Bázis
Magyar Irodalmi és Művészeti Egyesület Szlovákiában
Szászi Zoltán írt a Vasárnapban az Irodalmi Szemle ARTér írótáboráról, amelyet Mizser Attila és Nagy Csilla szerveztek, és több Bázis-tag is fellépett, többek között N. Tóth Anikó, Gužák Klaudia, Mellár Dávid, Plonicky Tamás, Veres Erika, Sánta Szilárd, Gazdag József, Németh Zoltán, Csanda Gábor, Gyurász Marianna:
“Az alliteráló cím egyszerre utal helyszínre, élményre s arra, hogy egy eredetileg nyári tábornak meghirdetett rendezvény hogyan változik, hogyan növi ki magát szabadegyetemmé. (…)
Két és fél nap alatt három tudományos előadás, négy könyvbemutató, egy nagyon egyenes és nyitott közéleti beszélgetés, két író-olvasó találkozó, egy lapszámbemutató, két felolvasás sok szerzővel, egy mini képzőművészeti tárlat, ahol Gužák Klaudia műveit lehetett megnézni, egy díjátadó és egy elemző fórum nem kis teljesítmény! A szervezést és lebonyolítást Nagy Csilla, Mizser Attila, az előkészítést Ozvald Regina végezték. A tudományos előadásokat sorba véve, íme, a „szakszeminárium” anyaga: N. Tóth Anikó Város/Regény/Térkép címmel Selmecbánya irodalmi hagyományaiból adott keresztmetszetet, egyben a jelenkori irodalom fontos kérdésével, a topográfiával foglalkozott. Mellár Dávid a Másik idegensége címen Márai Sándor munkásságáról készülő, izgalmas kérdéseket feszegető egyetemi doktori munkájának egy részét mutatta be, személyes indíttatású vallomásként, Paszmár Lívia pedig Esterházy Péterre emlékezve Szövegromlás EP nyomában címmel tartott remek előadást. Bemutatták az ARTér táborban Németh Zoltán legújabb, Tektonika című verskötetét, Gyurász Marianna kiadás előtt álló, Már nem a mi völgyünk című verses-, Plonicky Tamás Hugyos malac című kispróza- és Juhász Tibor Amire telik című verskötetét. Mind a négy az idei könyvtermés élvonalába méltán besorolható alkotás, remélhetőleg még erős kritikai recepció várja őket. Soltész Béla és György Norbert író-olvasó találkozói is érdekes témákat hoztak. Soltész Béla dél-amerikai útikönyve és élménybeszámolója rendkívül érdekes, György Norbert fordításról és fordításelméleti kérdésekről, valamint most készülő új írásairól beszélt kedvvel, humorral. Az is remélhető, hogy az idei nyári dupla Irodalmi Szemle-számnak jó lesz a fogadtatása. A lap tartalma gazdag és bőséges, igényes és elgondolkodtató. Miként az volt a Kultúra? Rút luk! című közéleti beszélgetés is, ahol irodalom és közélet esélyeit latolgatták avatottak. A beszélgetést vezető Csanda Gábor Gazdag József és Sánta Szilárd író-újságírókat faggatta jelenkori állapotokról, lehetőségekről. Eleve nem sikeredhetett ez a beszélgetés túl vidám hangvételűre, számtalan olyan gond, nehézség került felemlítésre, amely a kultúra, az irodalom és a művészetek közel- és távolabbi jövőjében fel fog majd merülni, finanszírozási problémáktól kezdve a politikai ráhatásokig. Ránk vetül itt ügynökmúlt, a kultúra hatalmi harcokra való elprostituálásának lehetősége, gondolkodás és befogadás hiánya és a többi súlyos gondok, mint a szándékos szellemi leépítés, a közöny, a finanszírozási manipulációk a kultúrában határon innen és túl.”
Szászi Zoltán élménybeszámolója hosszabb formában a Vasárnap honlapján, teljes terjedelemben a Vasárnap magazinban olvasható.
Kategóriák: Rólunk | Címkék: Csanda Gábor, Gazdag József, Gužák Klaudia, Gyurász Marianna, Mizser Attila, N. Tóth Anikó, Nagy Csilla, Németh Zoltán, Plonicky Tamás, Sánta Szilárd, Veres Erika
← Horváth Bianka – Min dolgozol a héten?
Nagy Hajnal Csilla és Szalay Zoltán könyvbemutatója →
Ma kezdődik a 27. Budapesti Nemzetközi Könyvfesztivál, amelynek díszvendége Szlovákia a Bázis szervezésében!
Závada Pál köszöntője a könyvfesztivál szlovák díszvendégségéhez a Magyar Narancsban
Nyáry Krisztián beszélget Gál Katalinnal a könyvfesztiválról és a szlovák díszvendégségről a 24.hu oldalán
„Beleállok és visz a szöveg…” Vályi Horváth Erikával Németh Zoltán beszélget
Bolemant Lillával Németh Zoltán beszélgetett Jana Juráňová Életem a nagy költővel c. regényéről
Pillanatfelvételek Tóth Erzsébet Fanni bécsi, budapesti és komáromi fellépéseiről
„Beleállok és visz a szöveg…” Vályi Horváth Erikával Németh Zoltán beszélget
Bolemant Lillával Németh Zoltán beszélgetett Jana Juráňová Életem a nagy költővel c. regényéről
Deák Renátával Molnár Norbert beszélgetett a 27. Budapesti Nemzetközi Könyvfesztivál szlovák díszvendégségéről a Pátria Rádióban
Magyar Irodalmi és Művészeti Egyesület Szlovákiában